Fert tú hinvegin úr ALS og kemur innaftur í skipanina, kann tað ávirka útgjaldið, tí útgjaldið verður sum sagt altíð roknað eftir inntøkuni seinastu 12 mánaðirnar, áðrenn arbeiðsloysi verður staðfest. Er minni enn eitt ár, síðani tú seinast vart í skipanini, varðveitir tú tó útrokningargrundarlagið frá seinast, um hetta var hægri. Arbeiðsloysisstuðul kann í mesta lagi verða útgoldin í 648 dagar í einum 4 ára skeiði. Eftir hetta steðgar útgjaldið, og tú hevur ongan rætt til arbeiðsloyisstuðul teir næstu 24 mánaðirnar. Eftir hetta kanst tú koma inn aftur í skipanina-eftir somu treytum, sum tey, ið søkja um arbeiðsloysisstuðul fyri fyrstu ferð.